open-index/open-wikipedia-markdown huggingface dataset:
מסכת עבדים

**מסכת עבדים** היא חיבור הנמנה עם המסכתות הקטנות. המסכת מכילה שלושה פרקים העוסקים ברובם בדיני עבד עברי ועבד נרצע, ובסופה מעט מדיני עבד כנעני.

## אזכורים בתלמוד ובראשונים
מסכת עבדים לא נזכרה כלל בתלמוד ובראשונים.

יש שכתבו שמסכת זו נרמזה כבר במדרש רבה על הפסוק בקהלת :

## פרקי המסכת
מסכת עבדים מונה שלושה פרקים העוסקים בעניינים שונים בנושאי עבדים ועבדות:

#פרק ראשון - אופני שחרור עבד עברי
#פרק שני - דיני עבד עברי שנמכר בגנבתו
#פרק שלישי - דיני נרצע, ודיני עבד כנעני

## מהדורות ופירושים
מסכת עבדים נדפסה במספר נוסחאות שונות. לראשונה הודפסה על ידי החיד"א בספרו "מראית עין" בשנת תקס"ה בליוורנו, על פי כתב יד שהיה בידו. לאחר מכן מצא החיד"א כתב יד מתוקן יותר והדפיסו בשם 'נוסחא חדתא' (בארמית: נוסח חדש).

בשנת תרי"ט נדפסה המסכת ביחד עם שבע מסכתות קטנות כחלק ממהדורת הש"ס בדפוס זיטומיר. הדפסה זו נעשתה כמעט ללא שינויים מהמהדורה הקודמת. לאחר מכן, בשנת תר"מ, נדפסה המסכת בדפוס וילנא בתוספת מראה מקומות והערות נוספות.

## קישורים חיצוניים
**מסכת עבדים**
* 
* 
* 

**פירושים**
* 
* 

## הערות שוליים

עבדים
סמירה ויילי

**סמירה דניס ויילי** (באנגלית: **Samira Denise Wiley**; נולדה ב-15 באפריל 1987) היא שחקנית אמריקאית.

היא ידועה בעיקר בזכות תפקידה בתור פוסיי וושינגטון (אנ') בסדרה "כתום זה השחור החדש" (2013–2019) ובשל הופעתה בתור מוירה סטרנד בסדרת הדרמה הדיסטופית "סיפורה של שפחה" (2017–הווה), עליה זכתה בפרס אמי בפריים טיים לשחקנית אורחת מצטיינת בסדרת דרמה לשנת 2018.

לויילי היו גם תפקידים בסרטים "מבוגר אחראי" (2011), "משחקי חובה" (2016), "דטרויט" (2017) ו"חיות חברתיות" (2018).

## ביוגרפיה
ויילי נולדה וגדלה בוושינגטון די. סי. הוריה, כריסטין ודניס ויילי, היו כמרים בכנסייה הבפטיסטית עד לפרישתם ב-2017. הוריה של ויילי כונו "עמודי התווך של הקהילה הדתית הלהט"בית". יש לה שני אחים, אייאנה מאה'ט וג'ושוע ויילי.

היא למדה בבית הספר לאמנויות דיוק אלינגטון (אנ') בוושינגטון די. סי. ולאחר מכן בבית הספר ג'וליארד בניו יורק, וסיימה את לימודיה ב-2010. בג'וליארד, היא הוכשרה על בימות התיאטרון ועבדה בעיקר בתיאטרון בתחילת הקריירה שלה.

## קריירה
בשנת 2011 שיחקה את דמותה של מריה בהפקה של "עמל אהבה לשווא"; באותה שנה גילמה את טינה בסרט "מבוגר אחראי".

בשנים 2013–2017 שיחקה את תפקידה של פוסיי וושינגטון (אנ') בסדרה "כתום זה השחור החדש" מבית היוצר של חברת נטפליקס. הסדרה נוצרה על ידי ג'נג'י כהן ומבוססת על ספרה האוטוביוגרפי של פייפר קרמן.

בשנת 2016 החלה לגלם את דמותה של מוירה בסדרה "סיפורה של שפחה". עבור תפקידה בסדרה זכתה בשנת 2018 בפרס אמי לשחקנית אורחת בסדרת דרמה.

בשנת 2020 קריינה את הסדרה "חיי לילה" בנטפליקס.

## חיים אישיים
ב-4 באוקטובר 2016, ויילי הודיעה על אירוסיה ללורן מורלי (אנ'), מכותבות הסדרה "כתום זה השחור החדש" בה כיכבה. הן נישאו ב-25 במרץ 2017. מורלי ילדה את בתן, ג'ורג' אליזבת, ב-11 באפריל 2021.

היא דודה של השחקן אסנטי בלאק.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות תיאטרון אמריקאיות
קטגוריה:בוגרות בית הספר ג'וליארד
קטגוריה:שחקניות לסביות אמריקאיות
קטגוריה:זוכי אמי בפריים טיים: שחקנית אורחת בדרמה
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
טוקוס אדום-מקור צפוני

ממוזער|טוקוס בטנזניה
**טוקוס אדום-מקור צפוני** (שם מדעי: *Tockus erythrorhynchus*) הוא מין של טוקוס ממשפחת הקלאוניים שהוא אחד מחמשת המינים של הקבוצה הלא טקסונומית טוקוס אדום-מקור, אשר בעבר נחשבו למין אחד.

## מאפיינים
טוקוס זה בעל נוצות לבנות עם כנפיים, ראש וזנב שחורים מנומרים בלבן. העיניים שחורות מוקפות בטבעת לבנה והמקור אדום כשמו ומעוקל מטה. אורכו של הטוקוס כ-42 ס"מ ושני הזוויגים דומים בגודלם ובמראם, אך הנקבות בעלות מקור קצר יותר. אלו עופות רעשנים הקוראים יחדיו בסוואנה האפריקנית.

הטוקוס ניזון בעיקר מחרקים שהוא לוכד בתעופה או מהקרקע. רוב הזמן הוא יאכל לבד אך לעיתים יימצא בקבוצות גדולות יותר, בעיקר בעונת הרבייה. בנוסף לחרקים הוא יאכל זרעים, פירות ובעלי חיים שונים שהוא תופס.

הטוקוסים מקננים בחללי עצים הפזורים בסוואנה ובהם הנקבה מטילה 3–6 ביצים. את החור הזכר אוטם בעוד הנקבה בתוכו עד שמסתיימת תקופת הדגירה. כך הוא מגונן עליה מטורפים. לאחר שהגוזלים בוקעים הנקבה בעזרת הזכר שוברת את הקן ואז שני בני הזוג מאכילים את צאצאיהם עד הבגרות בחרקים וטרף דומה.

**תת-מינים**:
* *Tockus erythrorhynchus damarensis*
* *Tockus erythrorhynchus degens*
* *Tockus erythrorhynchus erythrorhynchus*
* *Tockus erythrorhynchus kempi*
* *Tockus erythrorhynchus ruahae*
* *Tockus erythrorhynchus rufirostris*
## קישורים חיצוניים

## הערות שוליים

קטגוריה:בעלי חיים שתוארו ב-1823
קטגוריה:טוקוס
קטגוריה:הרפובליקה המרכז-אפריקאית: עופות
קטגוריה:עופות הסוואנה האפריקנית
קטגוריה:טקסונים שתוארו בידי קונרד יאקוב טמינק
תפילת הטבת חלום

**תפילת הטבת חלום** היא תפילה המוזכרת בתלמוד כנאמרת על חלום מטריד. יש שנהגו לאמר תפילה זו בשעת ברכת כהנים.

## תולדות התפילה
בתלמוד ירושלמי מופיע שר' יונה בשם ר' תנחום בי ר' חייא אמר:

הירושלמי מוסיף אחרי התפילה את הפסוקים:

בירושלמי לא נזכר זמן כלשהו שבו יש לומר את התפילה. אמנם בתלמוד בבלי, התפילה מוזכרת כנאמרת בזמן ברכת כהנים, באופן שהאומר יסיים את אמירת התפילה עם סיום הברכה על ידי הכוהנים וכך כשיענו הציבור אמן על ברכת הכנים יענו אמן גם לתפילתו. התלמוד מציע לאומרו למי שראה חלום ולא יודע מה ראה. הנוסח בבבלי הוא:

בסידורים של גניזת קהיר מופיעה התפילה רק לעיתים נדירות בסידורי נוסח בבל. לעומת זאת, בסידורים של נוסח ארץ ישראל מופיעה התפילה בסוף ברכות השחר או לאחר פסוקי דזמרא.

נוסח התפילה בסידורי הגניזה נוסח ארץ ישראל הוא:

אף שהתפילה אינה מובאת על ידי הרמב"ם, היא מובאת על ידי הרי"ף והרא"ש וכן בארבעה טורים באורח חיים סימן קל, ומשם נכנסה התפילה לסידורים.

הופעת התפילה בתוך הסידורים יכולה להראות על הפיכת התפילה מתפילה מזדמנת הנאמרת בעת הצורך לתפילת קבע הנאמרת באופן קבוע על הסדר. בנוסף היא יכולה להראות על כך שהנוסח בסידורים משמיט את ההתייחסות לחלומות מסופקים, ומתייחס לחלומות רעים ומשנה את התפילה מלשון יחיד ללשון רבים. יש המשערים שכניסת התפילה לנוסח של קבע נובעת מהדגש על חלומות של אחרים, שאדם אינו יודע מתי נחלמו ועל כן הדרך להפיגם הוא באמירה תדירה של התפילה.

## בהלכה
### זמן אמירת התפילה
בתלמוד הבבלי מובא שיש לומר את התפילה בזמן אמירת ברכת כהנים. הרמ"א מביא בשולחן ערוך בשם הר"ן, שבמקומות שבהם לא אומרים ברכת כהנים כל יום התפילה נאמרת על ידי חולמי חלומות במקביל לברכת שים שלום של חזרת הש"ץ. מנגד, בעת אמירת ברכת כהנים, התפילה נאמרת שלוש פעמים, לקראת סיום של כל אחת מהברכות של ברכת כהנים, וכך מובא במחזורים בסדר ברכת כהנים. המשנה ברורה מספר שבמקום מגוריו נהגו שכל הקהל אומר את התפילה "דכיוון דאין אנו נושאין כפים כי אם ברגלים, אי אפשר שלא חלם לו פעם אחת בין רגל לרגל". לעומת זאת, המשנה ברורה כותב לא לומר את התפילה אם חל אחד הרגלים בשבת כי לא אומרים תחינה בשבת, אלא רק אם חלם חלום בלילה לפני.

המפרשים דנו בשאלה כיצד ניתן לאמר את התפילה במהלך ברכת כהנים, בעת שהציבור אמור להאזין לברכה. התוספות במסכת סוטה כותבים שמכיוון שהתמודדות עם חלום היא שעת הדחק, התירו לאמר את התפילה למרות החובה להאזין לברכת כהנים, כמו שהתירו לצום בתענית חלום בשבת. בבית יוסף מובא הסבר נוסף, שמכיוון שהאומר את התפילה מכוון לאמרה בזמן ברכת כהנים, הרי שהוא נחשב למאזין לברכה.

## קישורים חיצוניים
* 

## הערות שוליים

קטגוריה:תפילות ביהדות
קטגוריה:חלום
קטגוריה:חלומות ביהדות
I Just Can't Wait to Be King

**I Just Can't Wait to Be King** (בעברית: **משתגע להיות מלך**, מוכר יותר כ**משתגע כבר מלך להיות**) הוא שיר מתוך הסרט מלך האריות משנת 1994 שהולחן על ידי אלטון ג'ון ונכתב על ידי טים רייס. השיר בוצע באנגלית על ידי ג'ייסון ויבר בתפקידו כסימבה הצעיר לצד השחקן רואן אטקינסון בתפקיד זאזו והזמרת לאורה ויליאמס בתפקיד נלה הצעירה.

בעברית, השיר בוצע על ידי דורון בן-עמי כסימבה הצעיר, אוהד שחר כזאזו ורונה דניאלי כנאלה הצעירה.

השיר יצא מחדש בגרסת הלייב אקשן לסרט משנת 2019.

## גרסת הסרט
בסרט מ-1994 השיר מותחל בידי סימבה הגור לאחר שהוא ונלה מנסים לחמוק מזאזו המנסה לשדך ביניהם, עקב טקסים חוקיים. סימבה מתחיל לשיר על רצונו הנאיבי לשלוט, לבטל חוקים, להיות חופשי ולהחליט ככל שירצה. המסר של השיר הוא רצונם של הצעירים לפרוק עול או לדמיין כוח ועוצמה חסרת אחריות בבגרות מבלי רצון באחריות. הציורים והקולות בקטע זה נראים בצבעוניות לא טבעית.

לשם כך סימבה משתמש בפופולריות שלו בין החיות באפריקה כדי לפגוע בזאזו. בסוף השיר סימבה ונלה נראים מעל גב יען ומתחתיהם ערימת חיות השרים לכבודו, עד שהמגדל נופל. זאזו נתקע מתחת לקרנף גדול המעכב אותו מספיק כדי שסימבה ונלה יברחו לבית הקברות שבקצוות צוק התקווה.

ואולם לאחר שסימבה מרגיש אשמה על מות אביו הוא מאבד את רצונו לשוב לחזור ולמלוך, מה שמרמז על הבגרות המצננת את שאיפות הצעירים ותמימותם.

## השיר במלך האריות 3
בסרט "מלך האריות 3: האקונה מאטאטה" רואים את טימון ופומבה המתעוררים עקב מצעד החיות השרים לסימבה. טימון הכעוס נותן לאחד הפילים מכה וכך מפיל את כל המבנה, אלא שטימון ופומבה נקלעים לתוך המפולת וטימון נתקע מתחת לחיה גדולה וגם מבנה העץ בו ישנו נהרס.

## גרסת המחזמר
במחזמר על הסרט מבצע את השיר סקוט אירבי רניאר לצד קג'ואנה שופורד וג'ף הויל.

## בתרבות
* אחד מפרקי הסדרה "משמר האריות" נקרא "משתגעת מלכה להיות" שעוסק בקיארה בתור המלכה הזמנית של צוק התקווה.

## קישורים חיצוניים

קטגוריה:שירי מלך האריות
קטגוריה:שירים באנגלית
קטגוריה:שירים שנכתבו על ידי טים רייס
קטגוריה:שירים על מלכים
Igor

**Igor** (בעברית: **איגור**; נכתב באותיות גדולות) הוא אלבום האולפן החמישי של הראפר האמריקאי טיילר, דה קריאייטור. האלבום יצא לאחר אלבומו הרביעי, Flower Boy, ב-17 במאי 2019. האלבום כולל הופעות אורח של פלייבוי קרטי, ליל עוזי ורט, סולאנג' נואלס, קניה וסט וג'רוד קרמייקל, וכולל קולות רקע של סאנטיגולד, ג'סי וילסון, לה רוקס, סי-לו גרין, צ'ארלי וילסון' סלואות'י ופארל ויליאמס, בין היתר.

איגור זכה לשבחים רבים מהמבקרים והופיע במקום הראשון בבילבורד 200 והפך לאלבום הראשון של טיילר שהגיע למקום הראשון במצעד. כמו כן, זכה בפרס גראמי לאלבום הראפ הטוב ביותר.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2019, וסיכום האלבומים של העשור השני. בילבורד דירג את האלבום במקום ה-54 ברשימתם "100 האלבומים הטובים ביותר של שנות ה-2010".

## רקע וכתיבה
העבודה על האלבום החלה בשנת 2017, טיילר בתחילה כתב את השיר "Earfquake" לזמר ג'סטין ביבר ולזמרת ריהאנה, ששניהם דחו את השיר. השיר "I Think" הוקלט באגם קומו בעזרת הזמרים האמריקאים סולאנג' נואלס ששרה את קולות הרקע, ופרנק אושן. טיילר הפיק את הביט של השיר "Gone Gone" בשנת 2013 בזמן סיבוב ההופעות של אלבום האולפן השני שלו "Wolf".

## רשימת רצועות

## משתתפים באלבום
### מוזיקאים

### טכנאים

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומי טיילר, דה קריאייטור
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהוקלטו באולפני שנגרי-לה
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הראפ של השנה
קטגוריה:אלבומי כסף בממלכה המאוחדת
קטגוריה:אלבומי זהב בצרפת
קטגוריה:אלבומי פלטינה באוסטרליה
קטגוריה:אלבומי פלטינה בארצות הברית
קטגוריה:אלבומי חברת קולומביה רקורדס
Gala: An Evening with Sarah Brightman

**Gala: An Evening with Sarah Brightman** הוא סיבוב הופעות של הזמרת-יוצרת האנגלייה שרה ברייטמן, אשר נתמך על גבי אלבום האוסף, *[[Gala – The Collection]]*. סיבוב ההופעות החל ב-7 ביולי 2016, והסתיים ב-11 במרץ 2017.

כלפי סיבוב ההופעות הופנו שבחים וביקורות חיוביות משלל מבקרי מוזיקה שונים.

## רשימת השירים
להלן רשימת השירים אשר בוצעו במהלך סיבוב ההופעות:
**מערכה ראשונה**
# "Sunset Boulevard Overture"
# "Harem" (טורקיה בלבד)
# "Stand Alone" (קטע קולי) (יפן בלבד)
# "Nella Fantasia" (לא בוצע בטורקיה ויפן)
# "Anytime, Anywhere"
# "Dust in the Wind"
# "Carpe diem"
# "It's a Beautiful Day"
# "La Luna"
# "Rachmaninov #23" (Tsusi) (קטע סולו בביצוע די וו)
# "A Whiter Shade of Pale"
# "Scarborough Fair" (לא בוצע ביפן)
# "Buongiorno Principessa" (קטע סולו בביצוע מריו פרנגוליס) (לא בוצע במקסיקו)
# "Vincero Perdero" (קטע סולו בביצוע מריו פרנגוליס) (מקסיקו בלבד)
# "Canto della Terra" (ביחד עם מריו פרנגוליס)
# "Nessun dorma"
**מערכה שנייה**
# "Spellbound Concerto" (קטע סולו בביצוע די וו)
# "Figlio Perduto"
# "Stranger in Paradise"
# "There for Me" (ביחד עם מריו פרנגוליס)
# "Pie Jesu" (ביחד עם נרצ'יס יוסטין איאנאו)
# "Caruso" (קטע סולו בביצוע נרצ'יס יוסטין איאנאו)
# "The Phantom of the Opera" (ביחד עם מריו פרנגוליס) (וביחד עם ארקן אקי בטורקיה)
# "Time to Say Goodbye"
**הדרן**
# "Warsaw Concerto" (פול בייטמן על פסנתר, בניצוחה של ברייטמן)
# "Running"
# "Ave María" (מקסיקו בלבד)

## תאריכי הופעות

## קישורים חיצוניים
* 

## הערות שוליים

קטגוריה:סיבובי הופעות מ-2016
קטגוריה:סיבובי הופעות מ-2017
קטגוריה:סיבובי הופעות של שרה ברייטמן
קטגוריה:סיבובי הופעות ביפן
קטגוריה:סיבובי הופעות במקסיקו
הרחק מעצי התרזה

**הרחק מעצי התרזה** הוא רומן מאת יונתן ברג שיצא לאור בסוף שנת 2018. העלילה מתרחשת דרך עיניו של יעקב, זקן יהודי שנאלץ לנטוש את גרמניה בצעירותו ומשקפת את סיפורם של בני הדור הראשון והשני לישראל.

יקב פסגות השיק מהדורה מיוחדת של יינות שמוטבעות עליהם יצירותיו של ברג.

## שם הספר ועטיפתו
שם הספר, **הרחק מעצי התרזה**, נגזר מסצנה המתוארת בעמוד 247 בספר בה מסביר גיבור הספר (יעקב): "תחת עצי התרזה זה המקום שממנו אני בא, אונטר דן לינדן." כלומר, המקום שמסמל את מולדתו של יעקב, אליה הוא מתגעגע ומרגיש מרוחק ממנה, הוא רחובה הראשי ההיסטורי של ברלין "אונטר דן לינדן" שתרגומו לעברית "תחת עצי התרזה".

מירב גולן ציינה ששם הספר מתכתב עם שירו של ביאליק "תרזה יפה" המסתיים בשאלה: "**תִּרְזָה יָפָה** וַעֲבֻתָּה עַל הַיְאֹר עוֹמֶדֶת מֻטָּה; כָּל-הַיּוֹם בַּמַּיִם צוֹפָה, חוֹשְׁבָה: **מַה-יְּהֵא בְסוֹפָהּ**?". הספר מנסה לתת מענה לשאלה "מה יהא בסופה" באמצעות הבנה שחמלה היא שתביא לאושר. ביקורת נוספת מניחה כי עצי תרזה מסמלים את גרמניה היפה, התרבותית, מחוז החפץ - גרמניה שיהודים רצו להיכלל בה, והאמינו ביכולתם לעשות זאת. הריחוק מעצי התרזה מסמל את השבר בהתנפצות החלום עם עליית הנאצים.

עטיפת הספר מורכבת משני תצלומים בשכבות של שקיפויות, בדומה לעלילת הספר עצמה המורכבת משכבות והשתקפויות; גרמניה ששכבה אחת ממנה מהווה את המולדת אליה מתגעגע גיבור הספר, ושכבה נוספת מהווה את הגיהנום עלי אדמות.

## תוכן הספר
גיבור הספר, יעקב ליבוביץ, הוא אינטלקטואל אשכנזי קר המתגעגע לגרמניה ומנוכר לארבעת בניו (חכם, תם, רשע ושאינו יודע לשאול). בנקודה זו נוצר קשר בין יעקב לבין צעירה מזרחית שמנסה לחדש את הקשר של יעקב עם בניו. במהלך העלילה מתברר כי השכנה, ברכה גבאי, גם היא מתמודדת עם געגועים לעברה: ברכה באה מבית דתי בו מרדה כשבחרה לעבור לתל אביב. השניים יוצאים למסע ברחבי ישראל המלווה במסע פנימי שמתכתב עם עברם, במהלכו הם מתקרבים זה לזה.

## קישורים חיצוניים
* הספר באתר "הוצאת עם עובד"
*הפרק הראשון
* 
* 
* 
* עופרה עופר אורן, "יונתן ברג, "הרחק מעצי התרזה": הישג ספרותי", **[[צומת ספרים]]**.

## הערות שוליים

קטגוריה:רומנים המתרחשים בישראל
קטגוריה:ספרים ישראליים
קטגוריה:ספרים בעברית
קטגוריה:ספרי 2018
קטגוריה:ספרי ספריה לעם
Sarah Brightman in Concert with Orchestra

**Sarah Brightman in Concert with Orchestra** הוא סיבוב הופעות של הזמרת-יוצרת האנגלייה שרה ברייטמן, אשר נתמך על גבי אלבום האוסף, Amalfi – Sarah Brightman Love Songs. סיבוב ההופעות החל ב-12 באוקטובר 2010, והסתיים ב-26 באוקטובר 2010.

סיבוב ההופעות התקיים ברחבי אסיה בלבד, וכלל בתוכו כ-10 מופעים בסך הכול.

## רשימת השירים
להלן רשימת השירים אשר בוצעו במהלך סיבוב ההופעות:
;מערכה ראשונה
מבוא אינסטרומנטלי
* "Baïlèro"
* "La Wally"
* "Serenade"
* "How Fair This Place"
* "Nessun dorma"
מעבר
* "It's a Beautiful Day"
* "Stranger in Paradise"
* "Hijo de la Luna"
* "La Luna"
**20 דקות הפסקה**
;מערכה שנייה
מעבר
* "What a Wonderful World"
* "Scarborough Fair"
* "He Doesn't See Me"
מעבר
* "Anytime, Anywhere"
* "Nella Fantasia"
* "Canto della Terra"
* "Wishing You Were Somehow Here Again"
* "The Phantom of the Opera"
* "Time to Say Goodbye"
;הדרן
* "Running"
* "Ave Maria"
*"Done" (בוצע ביפן בלבד)

## תאריכי הופעות

## קישורים חיצוניים
* 

## הערות שוליים

קטגוריה:סיבובי הופעות מ-2010
קטגוריה:סיבובי הופעות של שרה ברייטמן
קטגוריה:סיבובי הופעות ביפן
שין שין

**שין שין** (בסינית: **[[辛]]鑫**; נולדה ב-6 בנובמבר 1996) היא שחיינית מים פתוחים סינית, אלופת העולם (קוואנגג'ו 2019) במשחה ל-10 ק"מ.

## ביוגרפיה
### 2012
באולימפיאדת לונדון (2012) סיימה שין במקום 24 במשחה ל-800 מטר חופשי בתוצאה של 8:40.88 דקות

### 2016
#### מקום רביעי באולימפיאדה
באולימפיאדת ריו דה ז'ניירו (2016) סיימה שין במקום רביעי במשחה ל-10 ק"מ בתוצאה של 1:57:14.4 שעות, 13 שניות ממדליית ארד.

### 2017
באליפות העולם שנערכה בבודפשט, הונגריה ביולי 2017 סיימה שין במקום 17 במשחה ל-10 ק"מ במים פתוחים בתוצאה של 2:01:59.8 שעות.

### 2019
#### אלופת עולם
באליפות העולם שנערכה בקוואנגג'ו, קוריאה הדרומית ביולי 2019 זכתה שין במדליית זהב במשחה ל-10 ק"מ במים פתוחים בתוצאה של 1:54:47.2 שעות, לפני היילי אנדרסון מארצות הברית (1:54:48.1 שעות) ורקלה ברוני מאיטליה (1:54:49.9 דקות).

## קישורים חיצוניים

קטגוריה:שחייניות סיניות
קטגוריה:שחייניות חופשי
קטגוריה:שחייני מים פתוחים
קטגוריה:אלופי עולם בשחייה במים פתוחים
קטגוריה:שחייניות באולימפיאדת לונדון (2012)
קטגוריה:שחייניות באולימפיאדת ריו דה ז'ניירו (2016)
קטגוריה:סיניות שנולדו ב-1996
פסגת פונדר

**פסגת פונדר** (באנגלית: **Ponder Peak**) היא הר בצפון מזרח רכס אסגארד, בעמקים היבשים מקמרדו שבאנטארקטיקה.

גובה הפסגה 1,412 מטרים מעל פני הים.

הפסגה מתנשאת מעל קרחון ריפיטר.

## היסטוריה
### מקור השם
שמה של הפסגה ניתן לה בשנת 1998 על ידי המועצה הגאוגרפית של ניו זילנד.

הפסגה נקראת על שמו של ו. פרנק פונדר (W. Frank Ponder), האדריכל שתכנן את בסיס סקוט ששימש את חוקרי השנה הגאופיזית הבינלאומית ב-1957, ואת אנשי המשלחת הטראנס-אנטארקטית של חבר העמים הבריטי.

## קישורים חיצוניים
* פסגת פונדר באתר הסקר הגאולוגי של ארצות הברית
* פסגת פונדר באתר הגאזט האנטארקטי של ממשלת ניו זילנד
* פסגת פונדר באתר הגאזט האנטארקטי המשווה SCAR של ממשלת אוסטרליה
* מפת אזור פסגת פונדר
* תצלום לוויין של אזור פסגת פונדר

## הערות שוליים

פונדר
פונדר
Annabelle Comes Home (פסקול)

***Annabelle Comes Home: Original Motion Picture Soundtrack*** הוא פסקול סרט האימה העל-טבעי האמריקאי "אנאבל חוזרת הביתה" (2019), שהולחן על ידי המלחין ומפיק הסרטים האמריקאי ג'וסף בישארה. הפסקול יצא לאור ב-21 ביוני 2019, על ידי חברת התקליטים ווטר-טאוור מיוזיק.

*Annabelle Comes Home* הוא הפסקול הרשמי של סרט האימה העל-טבעי שובר הקופות "אנאבל חוזרת הביתה" (2019), שעלה לאקרנים בסמוך לצאתו, והוא הפסקול החמישי אותו מלחין ג'וסף בישארה עבור היקום הקולנועי של לזמן את הרוע. אחריו הלחין בישארה את הפסקול, *[[The Conjuring: The Devil Made Me Do It (פסקול)|The Conjuring: The Devil Made Me Do It]]*, משנת 2021.

## רקע והלחנה
בתוך *Annabelle Comes Home* נכללים שירים מסוגת המוזיקה האלקטרונית ומוסגת מוזיקת אימה ומתח. כל שירי הפסקול הולחנו על ידי המלחין ומפיק הסרטים האמריקאי ג'וסף בישארה. השיר "Doll Opening", מהווה כשיר הפותח את הפסקול ואת הסרט "אנאבל חוזרת הביתה" (2019), והשיר "Wheel Traces Doll", סוגר אותם.

שיר הנושא של הפסקול הוא "Annabelle Comes Home" המשמש כרצועה החמישית בו.

## רשימת רצועות

## קישורים חיצוניים

## הערות שוליים

קטגוריה:פסקולים מ-2019
קטגוריה:פסקולי היקום הקולנועי של לזמן את הרוע
קטגוריה:פסקולי סרטים
קטגוריה:פסקולים באנגלית
דוביגל

"**דוביגל**" (מעוצב: "**#דוביגל**"; הגייה: "**האשטג דוביגל**") הוא סינגל שהוקלט על ידי הראפר הישראלי רון נשר בהשתתפות סטטיק ובן-אל תבורי, לימים צמד הזמרים הישראלי סטטיק ובן-אל תבורי בהפקתו של המפיק המוזיקלי הישראלי ג'ורדי. השיר יצא לאור ב-30 ביולי 2015, לפני שסטטיק ותבורי חוברו כצמד, על ידי חברת התקליטים יוניסל.

## רקע וכתיבה
השיר נכתב והולחן על ידי רון נשר וסטטיק והופק על ידי ג'ורדי. השיר הוא שיר ראפ המשלב בתוכו גם פופ ומזרחית, כשעיקר הטקסט הוא החפצה ודימויים סקסיסטיים. במקור השיר נכתב לראפרית הוריקיין קתרינה. בשיר מוזכר בדרך אגב השחקן דובי גל.

בסמוך לצאתו כסינגל, עלה לרשת הזרמת המדיה ספוטיפיי.

## וידאו קליפ
הווידאו קליפ הנלווה של השיר הוא סרטון אנימציה שיצרו חברת אוריתמר סטודיוס, בקליפ מופיעים דמויות של דייוויד בלאט, לברון ג'יימס ודובי גל. בקליפ עצמו ישנה מחווה לסרט מלך הסלים בהשתתפותו ובימויו של גל.

ב-2017 הסיר רון נשר את שמותיהם של בן-אל, סטטיק וג'ורדי מכותרת הקליפ בעקבות סכסוך מקצועי. ב-2021, לאחר יישור דברים בין הצדדים, הוחזרו השמות.

נכון לספטמבר 2025 לשיר יש למעלה מ-49 מיליון צפיות ביוטיוב. כמו כן, דורג השיר במקום ה-10 ברשימה שערכה יוטיוב ישראל אודות הקליפים הנצפים יותר בישראל לשנת 2015.

## קישורים חיצוניים

## הערות שוליים

קטגוריה:שירי רון נשר
קטגוריה:שירי סטטיק
קטגוריה:שירי בן-אל תבורי
קטגוריה:שירים שנכתבו על ידי רון נשר
קטגוריה:שירי היפ הופ בעברית
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירים שהופקו על ידי ג'ורדי
קטגוריה:שירים על שחקנים
מרצדס-בנץ זטרוס

**מרצדס-בנץ זטרוס** (בגרמנית: **Mercedes-Benz Zetros**) היא משאית כבדה מתוצרת חטיבת המשאיות דיימלר , חברת בת של התאגיד הגרמני דיימלר AG אשר מיוצרת משנת 2008 ועד היום.

משאיות "מרצדס-בנץ זטרוס" מיוצרות עבור השוק האזרחי והשוק הצבאי. בשוק האזרחי משאיות "מרצדס-בנץ זטרוס" משמשות גם להובלה חקלאית.

## דגמים

* "Zetros 1833" (הנעה 4x4) - 2 סרנים, בסיס גלגלים 4,800 מ"מ, משקל כולל 16.5-18.0 טונה (מטען 4–6 טון).
* "Zetros 2733" (הנעה 6x6) - 3 סרנים, בסיס גלגלים 4,750 מ"מ + 1,450 מ"מ, משקל כולל 25–27 טונה (מטען 7–10 טון).
* "Zetros 2743" (הנעה 6x6) - 3 סרנים, בסיס גלגלים 5,050 מ"מ + 1,450 מ"מ, משקל כולל 27 טונה.
* "Zetros 3543" (הנעה 8x8) - 4 סרנים כולל סובב 9 לא נגרר, משקל כולל 22 טונה.

## מפעילי "זטרוס" במספר ארצות
* כ-2,000 משאיות מתוכננות להיות מיוצרות על ידי החברה הלאומית של אלג'יריה של כלי רכב תעשייתיים (SNVI) המיועדים למשרד ההגנה האלג'ירי.
* צבא בולגריה הזמין את משאיות זטרוס בשנת 2009 להובלת כוח אדם ואספקה. נכון לשנת 2012, הצבא הבולגרי מפעיל 335 משאיות והזמין 30 נוספות.
* בחודש אוגוסט 2016 מרצדס בנץ זכתה בחוזה לספק 330 משאיות לצבא צ'ילה. החוזה כולל משאיות מסוג "זטרוס 2733" הנעה 6x6.
* היישום הלא צבאי הראשון של משאית "זטרוס 2733" הוכרז ביוני 2018 על ידי קוסטה ריקה שרותי כבאות, כאשר הארגון רכש משאית בודדת. משאית זו תשרת עבור צוות הצלה וציוד במצבי חירום: שיטפונות, הוריקנים, סופות, שריפות בר, התפרצויות וולקניות ורעידות אדמה.
* הצבא הגרמני, הבונדסוור הזמין 110 גרסאות משורינות של משאיות זטרוס. 72 מהן אמורים לשרת ביחידות לוגיסטיות
* חיל האוויר של מקסיקו רכש 137 משאיות 6x6, בשלושה שלבים, בשנת 2017 רכש 46 משאיות (שלב ראשון).

## תמונות

קובץ:Zetros 1833 (4×4).jpg | "מרצדס-בנץ זטרוס 1833"
קובץ:Mercedes-Benz-Zetros.jpg | "מרצדס-בנץ זטרוס"
קובץ:Mercedes-Benz Zetros GTF 6x6.JPG | "מרצדס-בנץ זטרוס מדגם "GTF 6x6" בשרות צבא גרמניה
קובץ:Zetros RF Hinterbrühl 4467.JPG | "מרצדס-בנץ זטרוס 1833"
קובץ:Mercedes-Benz Zetros as a relief vehicle for the 2011 Tohoku Earthquake.jpg | "מרצדס-בנץ זטרוס 1833"
קובץ:Mercedes-Benz Zetros 2733.jpg | "מרצדס-בנץ זטרוס 2733" - כבאית
קובץ:Mercedes-Benz Zetros 2733 6x6 Rüstwagen.jpg | "מרצדס-בנץ זטרוס 2733" - כבאית, הנעה 6x6
קובץ:Paul Zetros 3543 8x8 TA - Front and right side IAA 2018.jpg | "מרצדס-בנץ זטרוס 3543", הנעה 8x8
קובץ:Paul Zetros 3543 8x8 TA - Front IAA 2018.jpg | "מרצדס-בנץ זטרוס 3543", הנעה 8x8 (מימין)
קובץ:Unimog-Museum Weltenbummlertreffen 2017 02 (38095224076).jpg | "מרצדס-בנץ זטרוס"


## ראו גם
* דיימלר AG
## קישורים חיצוניים

* 
* 
* 

## הערות שוליים

קטגוריה:משאיות
קטגוריה:כבאיות
קטגוריה:כלי רכב שהושקו ב-2008
קטגוריה:כלי רכב גרמניים
קטגוריה:כלי רכב 6 גלגלים ויותר
זטרוס
קטגוריה:כלי רכב צבאיים
צחיח מוסלם

ממוזער|הכריכה של צחיח מוסלם בערבית
**צחיח מוסלם** (בערבית: **صحيح مسلم**) הוא אחד מששת ספרי החדית' החשובים ביותר עבור המוסלמים הסונים, אשר מחשיבים אותו לאוסף החדית' המאומת ביותר לאחר צחיח אל-בוח'ארי.

צחיח מוסלם ביחד עם צחיח אל-בוח'ארי מכונים לעיתים "אל-צחיחיין", שמשמעותו "שני הצחיחים".

## איסוף החדית'
מוסלם אבן אל-חג'ג , אשר אסף ואיגד את התוכן של הספר, נולד למשפחה פרסית בשנת 817 (אם כי חוקרים מסוימים גורסים כי הוא נולד בשנת 818), בנישאפור (באיראן של ימנו), ונפטר בשנת 875, בעיר הולדתו. הוא יצא למסעות ארוכים במטרה לאסוף את החדית'ים, ואף הגיע למצרים, לחצי האי ערב, ולאזורים שבהם נמצאות עיראק וסוריה בנות זמננו.

מתוך 300,000 חדית'ים שהוא מצא, איגד מוסלם רק כ-4,000 באוסף שלו.

מוסלם מעולם לא טען שהצחיח שלו מכיל את כל החדית'ים המאומתים, אלא רק גרס כי הספר שלו מכיל רק חדית'ים מאומתים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חדית'
קטגוריה:אסלאם סוני
קטגוריה:ספרי המאה ה-9
פרס דמידוב

שמאל|ממוזער|פאבל ניקולאייביץ' דמידוב, מייסד הפרס
**פרס דמידוב** (ברוסית: **Демидовская премия**) הוא פרס מדעי ברוסיה המוענק מדי שנה לחברי האקדמיה הרוסית למדעים. במקור הוענק הפרס בשנים 1832–1866 באימפריה הרוסית. הענקת הפרס חודשה על ידי ממשלת מחוז סברדלובסק של רוסיה, החל משנת 1993.

בגלגולו המקורי, היה פרס דמידוב לאחד מהפרסים המדעיים השנתיים הראשונים והמסורת שהוא הנהיג השפיעה גם על פרסים אחרים מסוג זה, כגון פרס נובל.

## היסטוריה
בשנת 1831 הקים פבל דמידוב  נציג משפחת דמידוב המפורסמת, פרס מדעי על שמו. האקדמיה למדעים של סנט פטרבורג (כיום זו האקדמיה הרוסית למדעים) נבחרה לשמש כמוסד המעניק פרס זה. בשנת 1832 זכה נשיא האקדמיה למדעים של פטרבורג, סרגיי אוברוב, בפרס הראשון.

החל משנת 1832 ועד לשנת 1866 הוענקו על ידי האקדמיה 55 פרסים מלאים (בסכום של 5,000 רובלים כל אחד) ו-220 פרסים חלקיים. בין הזוכים היו מדענים רוסים בולטים רבים: ממציא ניתוח השדה וממציא שיטת איחוי הגבס בטיפול בשברים, ניקולאי פירוגוב; הימאי והגאוגרף אדם יוהאן פון קרוזנשטרן; יוצר הטבלה המחזורית של היסודות, דמיטרי מנדלייב; ממציא המנוע החשמלי השימושי הראשון, מוריץ הרמן יעקובי; ורבים אחרים.

החל משנת 1866, חצי יובל לאחר מות דמידוב ובהתאם לתנאי העזבון שלו, לא הוענקו פרסים נוספים.

בשנת 1993, ביוזמת סגן נשיא האקדמיה הרוסית למדעים גנאדי מסייאטס  ומושל מחוז סברדלובסק, אדוארד רוסל , חודשה מסורת הענקת פרסי דמידוב. מאז, מוענק הפרס מדי שנה על הישגים יוצאי דופן במדעי הטבע ובמדעי הרוח. הזוכים נבחרים מקרב חברי האקדמיה הרוסית למדעים. בהתאם למסורת, בכל שנה בוחרת הקרן המדעית דמידוב שלושה או ארבעה אקדמאים שיזכו בפרס. הפרס כולל מדליה, דיפלומה ומענק של 10,000 דולר. טקס הענקת הפרסים מתקיים מדי שנה בארמון המושל של המחוז, ביקטרינבורג, רוסיה. זוכי הפרס גם מעבירים הרצאות באוניברסיטת אורל הממלכתית  (הרצאות אלו מכונות: הרצאת דמידוב).

## זוכים בתקופת הפרס הראשונה (1832–1866)

## הזוכים מאז חידוש הפרס (משנת 1993)

## קישורים חיצוניים

*קרן דמידוב - היסטוריה קצרה
*רשימת כל הזוכים בפרס דמידוב המלא
*פרס דמידוב ודמידוב מרצה באתר מכון לבדב

## הערות שוליים

דמידוב
דמידוב
דמידוב
*
ליגת האומות לגברים בכדורעף

**ליגת האומות לגברים בכדורעף** (באנגלית: **FIVB Volleyball men's Nations League**) היא תחרות כדורעף לנבחרות בין-לאומיות המאורגנת על ידי FIVB, הקונפדרציה הבינלאומית לכדורעף. העונה הראשונה החלה בין חודש מאי ליולי 2018, עם הגמר שהתקיים בעיר ליל, צרפת. רוסיה זכתה בטורניר הראשון, והביסה את צרפת.

ביולי 2018, הכריזה FIVB שארצות הברית תארח את שלוש העונות הבאות של ליגת האומות לגברים בשנים 2019–2021. למרות זאת זה בוטל בגלל התנגשות עם יום העצמאות האמריקני לשנת 2020. לכן התחרות עברה לטורינו, איטליה. אך ב-13 במרץ 2020, FIVB החליטה לדחות את ליגת האומות בכדורעף 2020 לשנת 2021 בעקבות מגפת הקורונה והתקיימה בסוף בעיר רימיני, איטליה.

ליגת האומות התקיימה כמחליפה לליגה העולמית שהתקיימה קודם לכן בשנים 1990 עד לשנת 2017.

במקביל לליגת האומות לגברים בכדורעף יש ליגה זהה לנבחרות הנשים, הליגה נקראת ליגת האומות לנשים בכדורעף.

## פרס כספי
על פי FIVB כספי הפרס הן שווים לגברים ולנשים בהתאם למדיניות השווים של FIVB בין שני המינים. בשלב הבתים הקבוצה המנצחת זוכה ב-$9,000 לכל זכייה, ולעומת זאת הקבוצה המפסידה זוכה ב-$4,000 לכל הפסד. הזוכה הגדולה "מקום ראשון" זוכה ב-$1,000,000, סגנית האלופה "מקום שני" זוכה ב-$500,000, והקבוצה במקום השלישי זוכה ב-$300,000. השחקנים שנבחרו לקבוצת החלומות זוכה ב-$10,000 כל אחד, והשחקנים המצטיינים יקבלו $30,000 כל אחד.

## מדינות מארחות
להלן רשימת המדינות שאירחו ויארחו את גמר ליגת האומות.

## טבלת תוצאות

## טבלת מדליות

## שחקנים מצטיינים לפי עונה
* 2018 – מקסים מיכאילוב ()
* 2019 – מאט אנדרסון ()
* 2021 – וואלאס דה סוזה () וברטוש קורק ()
* 2022 – ארווין נ'גפט ()
* 2023 – פאבל זטורסקי ()
* 2024 – אנטואן בריזארד ()

## ראו גם
* ליגת האומות לנשים בכדורעף
*ליגת הכדורעף העולמית
* המשחקים הפאן-אמריקאיים
* פדרציה הבינלאומית לכדורעף
* כדורעף במשחקים האולימפיים

## קישורים חיצוניים
* 

## הערות שוליים

קטגוריה:תחרויות כדורעף
בז'ז'ינקה

**בז'ז'ינקה** (בפולנית: **Brzezinka**, בגרמנית: **Birkenau**, **בירקנאו**) הוא כפר הנמצא בדרום פולין ושייך לפרובינציה פולין קטן. על שמו של הכפר נודע מחנה ההשמדה בירקנאו שפעל לצידו במלחמת העולם השנייה ונרצחו בו מעל למיליון יהודים. הכפר נמצא ליד המפגש של הנהרות ויסלה וסולה, ממש במרכז עמק הוויסלה, 240 מטר מעל פני הים.

## היסטוריה
שמו של הכפר נובע מעצי ליבנה (פולנית: "בז'וז'ה"). הכפר הוזכר לראשונה בשנת 1385. מ-1440 עד 1483 הייתה בז'זינקה בבעלות יאן בז'ז'ינסקי.

מבחינה פוליטית השתייך הכפר לדוכסות אושוויינצ'ים, שנוסדה בשנת 1315 בתהליך הפיצול הפיאודלי של פולין, ונשלט על ידי ענף מקומי של שושלת פיאסט. בשנת 1327 הפכה הדוכסות פייף של ממלכת בוהמיה. ב־1457 הסכים יאן הרביעי מאושוויינצ'ים למכור את הדוכסות למלך פולין, ובמסמך הנלווה שהוצא ב־21 בפברואר הוזכר הכפר כ"ברזינקה".

שטחה של דוכסות אושוויינצ'ים שולב בסופו של דבר לתוך פולין בשנת 1564 כחלק ממחוז שלזיה. עם חלוקת פולין בשנת 1772 הפך הכפר לחלק מהממלכה האוסטרית של גליציה. בעת הקמת תחנת הרכבת הראשונה בשנת 1856, התחנה הייתה על שטחה של בז'ז'ינקה, אך מאוחר יותר הועברה לאושוויינצ'ים (אושוויץ) הסמוכה. לאחר מלחמת העולם הראשונה ונפילתה של אוסטריה-הונגריה, היא הפכה חזרה לחלק מפולין.

### השואה
בז'ז'ינקה סופחה על ידי גרמניה הנאצית בתחילת מלחמת העולם השנייה. לאחר סיפוח זה נבחר הכפר על ידי הגרמנים כשטח מיוחד למחנה הריכוז וההשמדה אושוויץ-בירקנאו (אושוויץ II). שרידי מחנה בירקנאו קיימים יחד עם אושוויץ I כמוזיאונים ממשלתיים להנצחת קורבנות הנאציזם בשואה. לאחר המלחמה הוחזר הכפר לשטח פולין.

## קישורים חיצוניים

קטגוריה:אושוויץ
קטגוריה:פולין קטן (פרובינציה): יישובים
דוד מרדכי אפלבאום

**דוד מרדכי אפלבאום** (פולנית: **Mieczysław Apfelbaum**) היה לוחם יהודי פולני במלחמת העולם השנייה. אפלבאום היה ממנהיגי אצ"י בעת מרד גטו ורשה. נהרג ב-28 באפריל 1943 לאחר פציעה קשה באחד מקרבות המרד.

## מלחמת העולם השנייה
אפלבאום שירת בצבא הפולני בעת הפלישה הנאצית לפולין בדרגת לוטננט, ולחם בקרב על הגנת ורשה. כפעיל בתנועת בית"ר הצטרף לאחר כיבוש העיר לארגון הצבאי היהודי (אצ"י) והצליח להשיג קשר עם קצינים פולנים שעזרו לחברי המחתרת. בשנת 1942 פיקד על פלוגה של כ-50 אנשי מחתרת שהיו מצוידים היטב בנשק מסוגים שונים שהוברח אל תוך הגטו מהצד הארי. אפלבאום לקח חלק פעיל בקרבות המרד ובהעלאת רוח הלוחמים, ביניהם הוביל קבוצת לוחמים שתקפה נאצים ברחוב מוראנובסקה ופגעה במספר נאצים ללא שנגרם פגע לאחד מחייליו. ב-26 באפריל 1943 הגיעה ידיעה למפקדה שאפלבאום נפצע קשה בקרב עם נאצים, למחרת בבוקר מת מפצעיו.

## שאלת קיומו
ישנם חוקרים המפקפקים בקיומו של אפלבאום. לא ידועים פרטים ביוגרפיים על אפלבאום קודם למלחמה, בנוסף לא מוכרת תמונה שלו, וכן הוא מושמט מחלק מעדויות אנשי אצ"י. לטענתם הפולנים המציאו את דמותו כדי לייצר אתוס של מורד פולני שהצליח למרוד במשטר הנאצי. מנגד, הסוברים שמדובר בדמות אמיתית טוענים שעקב מיעוט השורדים מקרב אצ"י חסר מידע על דמותו של אפלבאום, בניגוד למורדים מאי"ל עליהם יש מידע רב עקב ריבוי הניצולים היחסי. 

## הנצחה
בורשה ישנה אנדרטה לזכרם של אפלבאום ופאוול פרנקל ברחוב סטניסלבה, כחלק מאבני ההנצחה של "נתיב הזיכרון לשואה ולגבורת היהודים". בנוסף קיימת כיכר בעיר לזכר אפלבאום ברובע וולה (Wola) בין הרחובות: סמוצ'ה, פאוויה, דזילנה.

## לקריאת נוספת

* משה ארנס, **דגלים מעל הגטו - סיפורו של מרד גטו ורשה**, ידיעות ספרים, 2009
* חיים לזר, **מצדה של ורשה: הארגון הצבאי היהודי במרד גיטו ורשה Z.Z.W.,** תל אביב: מכון ז'בוטינסקי, 1963.

## הערות שוליים

קטגוריה:לוחמי מרד גטו ורשה
קטגוריה:נספים בגטו ורשה
קטגוריה:לוחמי ארגון צבאי יהודי
קטגוריה:אנשי מחתרת שנספו בשואה
קטגוריה:פולנים שנפטרו ב-1943
קאשה קובלסקה

**קאשה קובלסקה** (בפולנית: **Kasia Kowalska**; נולדה ב-13 ביוני 1973) היא זמרת פולנייה.

## ביוגרפיה
קובלסקה נולדה בעיירה סוליובק שממזרח לוורשה.

עבודתה המוזיקלית החלה בשנות השמונים ששימשה כסולנית עבור מספר להקות.

ב-1994 פצחה בקריירת סולו והוציאה את האלבום "Gemini" (מזל תאומים), מזלה האסטרולוגי, שם האלבום בא לשקף את האישיות שלה.

ב-1995 זכתה בפסטיבל סופוט, באותה שנה הוציאה אלבום השני, האלבום היווה אוסף להופעות חיות אותם ביצעה וגרסאות כיסוי למספר שירי רוק ופופ.

ב-1996 ייצגה את פולין באירוויזיון וסיימה במקום ה-15 עם 31 נקודות.

ב-1997 שרה בגרסת הדיבוב הפולנית של הסרט הגיבן מנוטרדאם.

ב-1997 גם שיחקה בתפקיד הראשי בסרט "Nocne graffiti".

ב-2001 זכתה בטקס פרסי המוזיקה של MTV אירופה בקטגוריית "האמן הפולני הטוב ביותר".

## קישורים חיצוניים

* 

קטגוריה:זמרות פולניות
קטגוריה:משתתפי אירוויזיון 1996
קטגוריה:נציגי פולין באירוויזיון
קטגוריה:זוכי פרס המוזיקה של MTV אירופה
קטגוריה:פולניות שנולדו ב-1973
קטגוריה:פולנים שנולדו ב-1973
ציפורי חול

**ציפורי חול** הוא סרט קולנוע ישראלי משנת 2015 בבימויו של אמיר וולף, עם עודד תאומי, מרים זוהר, דבורה קידר, גילה אלמגור ואמנון וולף בתפקידים הראשיים.

הסרט עוסק בניצולי שואה ומתנהל בשני מישורים: פרשת רצח וחקירת המשטרה.

דבורה קידר זכתה בפרס אופיר לשחקנית משנה. זהו סרטם האחרון של עודד תאומי, שמואל וולף ויהודה אפרוני. הסרט הוקדש לזכרו של הקולנוען אברהם הפנר.

הסרט היה מועמד ל-9 פרסים נוספים: בימוי - אמיר י. וולף, שחקן ראשי - עודד תאומי, שחקנית ראשית - מרים זוהר, צילום - אמנון זלאייט, עריכה - יצחק צחייק, ליהוק - דידי לובצקי, תלבושות - דני בר שי ואתיה חודק לביא, איפור - רונית דוגו ארביב, פסקול - גיל תורן ואיתי אלוהב).

## תקציר העלילה
גופת גבר, לבוש בחליפה הדורה מתגלה בנחל הירקון. על ידו חקוק מספר כמו של ניצול אושוויץ. על החקירה ממונה פקד אמנון טמנסקי (אמנון וולף), בן לניצולי שואה. הוא מבקש לצאת מהחקירה אבל הממונה עליו, רב פקד דניאלה ברדוגו (שרית וינו אלעד) כופה עליו. אמנון חזר זה עתה מהשעייה בגלל התנגדות בלתי הולמת. הוא זקוק לעבודה כי עליו לשלם מזונות לגרושתו עירית (מלי לוי גרשון) ומחוסר ברירה הוא ממשיך בחקירת הרצח. עירית עובדת במוזיאון בית התפוצות ובעזרת קשריה עם יד ושם היא מגלה כי המספר החקוק הוא של עציר שנספה באושוויץ ב-1942 וכי המספר על הנרצח הוא מזויף. הוא מגלה שהמספר הוא בעצם תאריך ובבדיקה מתברר שבתאריך הזה התאבדה אשתו של אחד בשם עמיקם אבן ששקע בחובות.

מבדיקת הפתולוג (גלעד קלטר) מתברר שהמוות נגרם על ידי דקירות סכין בחזה. לאחר חקירה הוא מגיע לכתובת מקעקע הרמן (רמי הויברגר) והוא מתאר לו את האדם שביקש ממנו לקעקע את המספר על ידו.

העלילה השנייה מתוארת בפלשבק. עמיקם אבן (עודד תאומי) הוא גבר נאה בגיל העמידה. הוא נולד בפולין בשם רומק שטיין אך עלה ארצה לפני מלחמת העולם השנייה. כל משפחתו נספתה בשואה חוץ מאחיו ריבק (יהודה אפרוני) וגיסתו שרה (דינה דורון). עמיקם היה פעם איש עשיר אך איבד את כל כספו ואשתו חנה קפצה אל מותה מהקומה ה-14.

עמיקם הוא כעת איש בודד וחסר כל. הוא שואף להיכנס לחוג של ניצולי שואה שבו יש אלמנות עשירות. הוא עוקב אחרי מודעות אבל של ניצולי שואה, מגיע לאלמנות ומציג עצמו כניצול שואה שהכיר את המנוח במחנות. עם הזמן הוא מצליח למצוא חן בעיניהן ולמשוך כספים מהרנטה שלהן. תחילה הוא גונב מגב' פלדמן (מירי פביאן).

אחר כך הוא מתוודע לאלמנה זיסי גליק (מרים זוהר) שהייתה שחקנית תיאטרון מפורסמת. הוא אומר לה שהכיר את בעלה המנוח במחנות ומחמיא לה על יופייה והיא נענית לו, נותנת לו כספים וקונה לו חליפה מהודרת למרות אזהרותיה של העוזרת ובת ליוויתה גב' הלפרין (דבורה קידר).

באותו זה הוא מתוודע לאלמנה אולגה (גילה אלמגור), רופאה מנתחת בפנסיה שהוא "הכיר" את בעלה המנוח לולק במחנות. היא נענית לו אך בהמשך, האלמנות מגלות את התרמית. עמיקם מתבייש בעצמו, שולח לאולגה מכתב התאבדות וכששלושתן מגיעות אליו הוא שוב שותת דם במיטתו ומבקש מהן לסיים את המלאכה. הן עושות כרצונו וזורקות את גופתו לירקון.

אמנון מגלה את שלושתן בלווייה של עמיקם. הוא מזמין את זיסי למסדר זיהוי, אך הזקן שהיה נוכח במקום נכשל בזיהוי. אמנון מתעמת עם שלוש הנשים אך לא יכול להוכיח דבר לאחר שהן מציגות לו את מכתב ההתאבדות.

## שחקנים

## קישורים חיצוניים

* 
* מאחורי הקלעים - ציפורי חול, באתר יוטיוב
**ביקורות**
* 
* 

## הערות שוליים

קטגוריה:סרטי 2015
קטגוריה:סרטים בעברית
קטגוריה:סרטי פשע ישראליים
קטגוריה:סרטי דרמה ישראליים
קטגוריה:סרטי יונייטד קינג
קטגוריה:סרטים על ניצולי השואה
קטגוריה:סרטים ישראליים משנת 2015
Eden

***Eden*** (בעברית: **עֵדֶן**) הוא אלבום האולפן השישי של הזמרת-יוצרת האנגלייה שרה ברייטמן. האלבום יצא לאור ב-9 בנובמבר 1998, בהוצאת חברות התקליטים איסט וסט רקורדס ואנג'ל רקורדס. כמו כן, מתוך האלבום יצאו הסינגלים; "Eden", "Deliver Me", "So Many Things", "The Last Words You Said" ו-"Dust in the Wind".

האלבום הגיע למקום הראשון במצעד האלבומים הקלאסיים.

## רקע ויציאה
*Eden* בדומה לאלבומים נוספים של ברייטמן, הופק על ידי פרנק פיטרסון. בארצות הברית, זכה להצלחה רבה כאשר נמכר שם בכ-500,000 עותקים ועל כך, קיבל את תואר הזהב מטעם איגוד תעשיית ההקלטות האמריקאי (RIAA). בסמוך לצאתו של *Eden*, יצאה ברייטמן לסיבוב ההופעות, "One Night in Eden Tour", שנתמך על גביו.

פרק זמן מסוים לאחר צאתו של *Eden*, יצא אלבום הווידאו, *[[One Night in Eden]]*.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומים שהופקו על ידי פרנק פיטרסון
קטגוריה:אלבומים שהופקו על ידי ריצ'רד מרקס
קטגוריה:אלבומי חברת איסט וסט רקורדס
קטגוריה:אלבומי חברת אנג'ל רקורדס
The Harem Tour

***The Harem Tour*** הוא אלבום אוסף שהופץ במהדורה מוגבלת של הזמרת-יוצרת האנגלייה שרה ברייטמן. האלבום יצא לאור ב-10 בינואר 2004, בהוצאת עצמית. הוא יצא לאחר צאת אלבום האולפן השמיני של ברייטמן, *[[Harem]]*. הוא הופק על ידי פרנק פיטרסון, שהיה למפיק של שאר אלבומיה של ברייטמן באותה העת.

האלבום הופץ על גבי תקליטורים ונמכר במהלך סיבוב ההופעות, "Harem World Tour", אותו קיימה ברייטמן בין השנים 2004 ל-2005.

## רקע והוצאה
*The Harem Tour*, בדומה ל-*[[Harem]]* עליו הוא נתמך, הופק על ידי פרנק פיטרסון גם כן. האלבום הופץ לראשונה בשנת 2003, ונמכר בזמן סיבוב ההופעות, "Harem World Tour", בלבד. לאחר תום סיבוב ההופעות, אפשרה ברייטמן לרכוש את האלבום דרך אתר האינטרנט הרשמי שלה לטווח זמן מוגבל.

מספר שנים לאחר שהתאפשר לרכוש אותו באינטרנט, הפסיקה ברייטמן לייצר עותקים שלו והשאירה אותו בפורמט של מהדורה מוגבלת ומבוקשת.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אוסף של שרה ברייטמן
קטגוריה:אלבומי אוסף באנגלית
קטגוריה:אלבומים שהופקו על ידי פרנק פיטרסון
קארן פירס

הגבירה **קארן אליזבת פירס** (באנגלית: **Dame Karen Elizabeth Pierce**, נולדה ב-23 בספטמבר 1959) היא דיפלומטית בריטית המכהנת כשגרירת הממלכה המאוחדת לארצות הברית. בעבר כיהנה בין היתר כשגרירה לאומות המאוחדות ולאפגניסטן.

## השכלה
פירס התחנכה בבית הספר התיכון לבנות של פנוורת'ם, לנקשייר. יש לה תואר ראשון ושני באנגלית מגירטון קולג' באוניברסיטת קיימברידג'. ב-2012 היא סיימה תואר שני באסטרטגיה ודיפלומטיה בינלאומית בבית הספר לכלכלה של לונדון.

## קריירה
פירס הצטרפה למשרד החוץ וחבר העמים (FCO) ב-1981. לאחר תקופת הכשרה ביפנית, ב-1984 היא הוצבה בטוקיו כמזכירה שלישית. ב-1987, היא חזרה ללונדון והצטרפה למחלקת מדיניות הביטחון של המשרד. בשנים 1992 עד 1995, היא שימשה כמזכירה פרטית לשגריר בוושינגטון די. סי.. היא מילאה תפקידים שונים בשנים 1996 עד 2000, ובהם - ראש צוות אוקראינה, בלארוס ומולדובה (1996-1997), סגנית ראש מחלקת מזרח חבל הבלקן (1997-1999) וראש חדר החדשות של ה-FCO (בשנים 1999-2000).

בשנים 2006 עד 2009, פירס כיהנה כסגנית שגריר הממלכה המאוחדת לאומות המאוחדות. במסגרת תפקיד זה, היא פעלה כנשיאת מועצת הביטחון של האו"ם באפריל 2007 ובמאי 2008. בשנים 2009 עד 2012 היא הייתה ראש תחום דרום אסיה ואפגניסטן ב-FCO ופעלה כנציגה המיוחדת של הממלכה המאוחדת לאפגניסטן ופקיסטן מיוני 2010 עד יוני 2011.

בשנים 2012 עד 2015, היא שימשה כשגרירת הממלכה המאוחדת לאו"ם בז'נבה, ובנוסף לארגונים בינלאומיים אחרים בז'נבה, וביניהם לארגון הסחר העולמי. ממאי 2015 עד פברואר 2016, היא שימשה כשגרירת הממלכה המאוחדת לאפגניסטן. עד תחילת 2018, היא כיהנה כמנכ"לית ה-FCO.

במרץ 2018, פירס מונתה לשגרירת הממלכה המאוחדת לאומות המאוחדות. היא האישה הראשונה המכהנת בתפקיד זה.

לכבוד יום הולדתה, ב-2018 היא התמנתה ל"גברת מפקדת" במסדר מיכאל הקדוש וג'ורג' הקדוש.

ב-2020 מונתה לשגרירת הממלכה המאוחדת בארצות הברית, מספר חודשים לאחר שקודמה בתפקיד קים דארוך התפטר מתפקידו. גם בתפקיד זה היה הייתה האישה הראשונה לכהן.

## חיים אישיים
פירס נשואה לצ'ארלס רוקסבורו, בכיר בשירות המדינה ולהם שני בנים.

## קישורים חיצוניים

* PIERCE, Karen Elizabeth, (Mrs C. F. Roxburgh), *Who's Who 2014*, A & C Black, 2014; online edn, Oxford University Press, 2014
* Karen Pierce CMG, gov.uk
* C-SPAN appearances

## הערות שוליים

קטגוריה:שגרירות
קטגוריה:דיפלומטים בריטים
קטגוריה:שגרירי הממלכה המאוחדת
קטגוריה:שגרירים באו"ם
קטגוריה:שגרירים באפגניסטן
קטגוריה:שגרירי הממלכה המאוחדת בארצות הברית
קטגוריה:בוגרות בית הספר לכלכלה של לונדון
קטגוריה:בוגרי בית הספר לכלכלה של לונדון
קטגוריה:בריטיות שנולדו ב-1959
קטגוריה:בריטים שנולדו ב-1959
סטיב קרדינל

**סטיבן** "**סטיב**" **קרדינל** (באנגלית: **Stephen** "**Steve**" **Kardynal;** נולד ב-7 בינואר 1990) הוא קומיקאי אמריקאי ויוטיובר ממישיגן.

## קריירה
קרדינל הפיק סדרה של קטעי וידאו מהצ'אט רולט, שם הוא לעיתים מתלבש כאשה ועושה ליפסינק וריקודים לשירי פופ ידועים, לתגובות משתמשי הצ'אט.

השירים שעשה להם גרסה בצ'אט רולט: "Call Me Maybe" ,"Wrecking Ball", "Telephone" ,"All I Want for Christmas Is You" ,"Peacock" ,"Let It Go".

קרדינל הפיק גם את הסדרה "Songs In Real Life", שבה אנשים בתרחישים שונים מתארים את מה שקורה להם באמצעות ליפסינק שעושים למילים רלוונטיות משירים ידועים.

בשנת 2014, ערוץ ה-YouTube של קרדינל נרשם כ-100 הערוצים הטובים ביותר של מגזין New Media Rockstars ודורג במקום ה-46.

## קישורים חיצוניים

קטגוריה:יוטיוברים אמריקאים
קטגוריה:אמריקאים שנולדו ב-1990
בית הכנסת טמפל (פשמישל)

**בית הכנסת "טמפל"** (בפולנית: **Synagoga Tempel w Przemyślu**) היה אחד ממספר בתי כנסת בפשמישל (Przemyśl) שבפולין.

## היסטוריה
בית הכנסת טמפל עמד ברחוב יגלונסקה (Jagiellonska), ליד הנהר סן. הוא נחנך ב-18 בספטמבר 1890. מבנה הלבנים המסיבי נבנה בסגנון רומנסק, ובסגנון אדריכלי פופולרי בו נבנו בתי כנסת במאה התשע עשרה ובתחילת המאה העשרים. הוא תוכנן על ידי האדריכל סטניסלב מאיירסקי (1872–1926), בוגר בית הספר הפוליטכני בלבוב. התפילות התקיימו בחלקן בפולנית ולטמפל היה עוגב. בניגוד לבתי כנסת רפורמיים במאה העשרים, בטמפל הייתה גלריה נפרדת לנשים, בעוד גברים ישבו בקומה הראשונה.

בספטמבר 1939, בעת הפלישה הנאצית, נשרף בית הכנסת "הטמפל" על ידי הפולשים הנאצים.

בשנת 1956 נהרסו שרידי בית הכנסת.

## תמונות
* http://przemysl.blogspot.com/2008/12/architecture-of-tempel-and-new.html
* https://web.archive.org/web/20081203005600/http://www.shtetlinks.jewishgen.org/Przemysl/photos/show_sygag.shtml
* בית הכנסת טמפל בפשמישל באתר השטעטל הווירטואלי

## ראו גם
* בית הכנסת הישן בפשמישל

## קישורים חיצוניים

## הערות שוליים

טמפל (פשמישל)
קטגוריה:יהדות גליציה
טמפל (פשמישל)
קטגוריה:פודקרפצקיה: מבנים
קטגוריה:קצרמר פולין
לורי טראהן

**לורי אן לורירו טראהן** (באנגלית: **Lori Ann Loureiro Trahan**; נולדה ב-27 באוקטובר 1973) היא פוליטיקאית ואשת עסקים אמריקאית המכהנת כחברת בית הנבחרים של ארצות הברית מטעם מחוז הקונגרס השלישי של מסצ'וסטס.

## ביוגרפיה
טראהן נולדה בלוול שבמסצ'וסטס. אביה, טוני לורירו, היה בן להורים פורטוגלים. אביו היה יליד פורטו שבצפון פורטוגל, ואמו נולדה בברזיל להורים פורטוגלים, עקב מות אמה עברה לחיות עם קרובי משפחה באיים האזוריים. אמא גם היא ממוצא פורטוגזי חלקי.

טראהן למדה בתיכון לוול, שם מאוחר יותר נכנסה להיכל התהילה של הספורט בבית הספר התיכון. בתיכון לוול זכתה במלגת כדורעף למימון לימודיה האקדמיים באוניברסיטת ג'ורג'טאון. לטראהן תואר ראשון ביחסים בינלאומיים ובלימודים מקומיים ואזוריים.

אחרי לימודיה הגבוהים, טרהאן עבדה בסגל של מרטי מיהאן, חבר בית הנבחרים של ארצות הברית מטעם מחוז הקונגרס החמישי של מסצ'וסטס, ובסופו של דבר התמנתה לראשת הסגל. ב-2005 עזבה טרהאן את המגזר הציבורי כדי לעבוד בחברת "צ'ויס-סטרים", חברת תוכנה שיווקית בקיימברידג'. בהמשך התמנתה למנכ"ל מכון קונקיר למנהיגות, חברת נשים וייעוץ קטנה.

באוקטובר 2017 הודיעה טרהאן על מועמדותה לבית הנבחרים בבחירות 2018 לקונגרס. היא התמודדה על מושבה של ניקי סונגאס, שייצגה את מחוזות הקונגרס ה-3 וה-5 של מסצ'וסטס בשנים 2007–2019. בספטמבר 2018 זכתה טרהאן בבחירות המקדימות במפלגה הדמוקרטית כאשר גברה על ראש הסגל של ראש עיריית בוסטון מרטי וולש. בבחירות הכלליות בנובמבר, הביסה טרהאן בקלות את מועמד המפלגה הרפובליקנית ריק גרין, וגרפה 62% מקולות הבוחרים.

## קישורים חיצוניים

* 

* 

## הערות שוליים

קטגוריה:אמריקאים ילידי מסצ'וסטס
קטגוריה:בוגרות אוניברסיטת ג'ורג'טאון
קטגוריה:בוגרי אוניברסיטת ג'ורג'טאון
קטגוריה:חברי בית הנבחרים של ארצות הברית ממסצ'וסטס
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:ראשי סגל בארצות הברית
קטגוריה:אמריקאים ממוצא ברזילאי
קטגוריה:אמריקאים ממוצא פורטוגזי
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
וסילי פטרנקו

**וסילי אדוארדוביץ' פטרנקו** (ברוסית: **Васи́лий Эдуа́рдович Петре́нко**, נולד ב-7 ביולי 1976) הוא מנצח רוסי, מכהן כמנצח הראשי של התזמורת הפילהרמונית המלכותית ושל תזמורת הנוער של האיחוד האירופי.

## קריירה מקצועית
וסילי פטרנקו נולד בלנינגרד, ברית המועצות. לקח חלק בילדותו במקהלת הילדים של חצר הקפלה ובקונסרבטוריון העירוני. הוא למד ניצוח אצל מורים שונים כגון רביל מטרינוב, איליה מוסין, מאריס יאנסונס, יורי טמירקאנוב, אסה-פקה סאלונן ואחרים.

הוא היה מנצח אורח בתיאטרון מיכאילובסקי של האופרה והבלט, משנת 1994 עד שנת 1997, מנצח ראשי של התזמורת הסימפונית האקדמית הממלכתית של סנט פטרבורג (2007-2004), של תזמורת הנוער הלאומית של בריטניה (2013-2009) ושל התזמורת הפילהרמונית המלכותית של ליברפול (2006-2020).

בשנת 2002 במקום הראשון בתחרות ניצוח בקדאקס בספרד. הוא הופיע לראשונה בפרומס ב-2008.

פטרנקו ערך את הבכורה שלו עם התזמורת הפילהרמונית המלכותית של ליברפול בנובמבר 2004, ומכהן שם כמנצח הראשי משנת 2006, מה שהופך אותו למנצח הראשי הצעיר ביותר אי-פעם בתזמורת זו. מאז התזמורת האריכה את חוזהו מספר פעמים.

מאז שנכנס לתפקיד, מצבה הפיננסי של התזמורת התייצב ונרשמה עלייה במספר המנויים. כמו כן, פטרנקו הציב את התזמורת כאחת מהתזמורות בעלות הפרשנות הרחבה ביותר ליצירות של מלחינים רוסים, בנוסף לשאר הרפרטואר הסטנדרטי.

בדצמבר 2009 ערך פטרנקו את הופעת הבכורה עם התזמורת הפילהרמונית של אוסלו. שנתיים לאחר מכן, הוכרז פטרנקו כמנצח הבית לארבע שנים, חוזה שהוארך לפני מספר שנים עד שנת 2020.

וסילי פטרנקו ניצח על תזמורות חשובות רבות ברחבי העולם, ביניהן: התזמורת הסימפונית של לונדון, התזמורת הרוסית הלאומית, התזמורת הלאומית של צרפת, התזמורת הפילהרמונית הישראלית, התזמורת הסימפונית של וינה, תזמורת שווייץ המערבית, התזמורת הסימפונית NHK, תזמורת פילדלפיה, התזמורת הפילהרמונית של לוס אנג'לס ועוד.

## חייו האישיים

פטרנקו חי בויראל, פרבר כפרי של ליברפול עם אשתו יבגניה חרנישבה-פטרנקו, אשר גם היא מנצחת, ושני ילדיהם אלכסנדר ואניה.

וסילי פטרנקו הוא האדם השני בלבד שקיבל תוארי דוקטור לשם כבוד הן מאוניברסיטת ליברפול והן מאוניברסיטת הופ בליברפול (2009) וכן חברות אקדמית לשם כבוד באוניברסיטת ג'ון מורס בליברפול (2012). הוא אוהד של מועדון הכדורגל ליברפול.

## רשימת הקלטות חלקית

פטרנקו הקליט עם השנים מספר תקליטים, רובם בחברת EMI Classics ו-Nexos.

EMI
*רחמנינוב: מכלול היצירות לתזמורת ומקהלה
*רחמנינוב: כל הסימפוניות (1–3)

Naxos Records:
*פרנץ ליסט - שני הקונצ'רטי לפסנתר
*צ'ייקובסקי - סימפוניית מנפרד
*שוסטקוביץ' - כל הסימפוניות (1–15)
*שוסטקוביץ' - שני הקונצ'רטי לפסנתר

## קישורים חיצוניים

* 

## הערות שוליים

קטגוריה:מנצחים רוסים
קטגוריה:מוזיקאים רוסים
קטגוריה:רוסים שנולדו ב-1976
BIBSYS

ממוזער|טקסט=הלוגו הרשמי של ארגון BIBSYS, רשות ממשלתית, השייכת למשרד החינוך והמחקר של נורווגיה.  הארגון מספק שירותי תוכן מחקרי ולימודי|הלוגו הרשמי של ארגון BIBSYS, רשות ממשלתית, השייכת למשרד החינוך והמחקר של נורווגיה. הארגון מספק שירותי תוכן מחקרי ולימודי
**BIBSYS** היא רשות ממשלתית השייכת למשרד החינוך והמחקר של נורווגיה. הרשות מספקת שירותי תוכן מחקרי ולימודי, בהם שירותי אחסון, שליפה והעברת מידע ומטה-דאטא של מקורות חיוניים ללימוד ולמחקר (ספרי עיון ולימוד, כתבי עת מדעיים, עבודות מחקר, מאמרים ועוד). הרשות פועלת בשיתוף אוניברסיטאות, מכללות אקדמיות, מכני מחקר והספרייה הלאומית של נורווגיה. הרשות מספקת לחוקרים ולתלמידים גישה למקורות ולספריות באמצעות שירותי ממוחשבים ברשת האינטרנט (בפרט הפורטל oria.no). הרשות מהווה את הנציג הלאומי הנורווגי למיזם DataCite (ניהול ציטוטים גלובלי) ומנהלת את הקודי המזהים הבינלאומיים של הפריטים בקטלוגי הספריות בנורווגיה.

## היסטוריה
היחידה הוקמה ב-1972 במסגרת האוניברסיטה הנורווגית למדעים וטכנולוגיה בשיתוף החברה המלכותית הנורווגית למדע וספרות (Det Kongelige Norske Videnskabers Selskabs Bibliotek) במטרה למחשב ספריות אקדמיות וספריות מחקר. היחידה צמחה מניהול שתי ספריות בטרונדהיים למערכת הלאומית לניהול ספריות מחקר במדינה וספקית שירותי מידענות מגוונים לצרכני ספריות אלה.

## קישורים חיצוניים
*  

קטגוריה:מאגרי מידע ביבליוגרפיים
קטגוריה:נורווגיה: ארגונים ממשלתיים
קטגוריה:נורווגיה: ספריות
קטגוריה:קיטלוג (ספרנות)
קטגוריה:האוניברסיטה הנורווגית למדעים וטכנולוגיה
אווה וכוביץ'

**אֶווה וָכוֹבִיץ**' (בפולנית: **Ewa Wachowicz**; נולדה ב-19 באוקטובר 1970) היא מנחת טלוויזיה ועיתונאית פולנייה.

## ביוגרפיה
וכוביץ' נולדה בגורליצה, היא בוגרת תואר בניהול איכות מהאוניברסיטה החקלאית של קרקוב (Akademii Rolniczej w Krakowie).

ב-1992 נבחרה למיס פולין. באותה שנה הייתה בין חמש המועמדות הסופיות בתחרות מיס עולם.

ב-1993 זכתה בתחרות היופי "World Miss University", המאורגנת על ידי האגודה הבינלאומית לנשיאי אוניברסיטאות (International Association of University Presidents).

ב-1993 גם החלה לשמש כמגישה בערוץ הטלוויזיה "Polsat" שם הנחתה בין היתר שעשועון טלוויזיוני. בשנת 2007 היא החלה להנחות תוכנית בישול Ewa gotuje שמוקרנת גם כיום (2021).

מ-1993 ועד 1995 הייתה מזכירת העיתונות של ראש ממשלת פולין, ואלדמאר פאבלאק.
	
בסוף שנות התשעים הקימה חברת הפקות משלה וב-1998 החלה להפיק את תוכנית הקולינריה "Makłowicz w podróży".

ב-2007 לקחה חלק בתוכנית "רוקדים עם כוכבים" הפולנית.

ב-2008 הופיעה בתפקיד עצמה בסדרה "Niania".

ב-2010 השתתפה בגרסה הפולנית של תוכנית המציאות "Just the Two of Us".

## קישורים חיצוניים

* 

קטגוריה:דוגמניות פולניות
קטגוריה:זוכות מיס פולין
קטגוריה:משתתפות בתחרות מיס עולם 1992
קטגוריה:עיתונאיות פולניות
קטגוריה:מנחי טלוויזיה פולנים
קטגוריה:מתחרי רוקדים עם כוכבים
קטגוריה:פולניות שנולדו ב-1970
קטגוריה:פולנים שנולדו ב-1970
Boom Bang-a-Bang

**Boom Bang-a-Bang** הוא שיר של הזמרת הבריטית לולו, שייצג את בריטניה באירוויזיון 1969 וזכה במקום הראשון, יחד עם שלושה שירים נוספים.

## אודות השיר
השיר נכתב על ידי פיטר וורן ואלאן מורהאוס, ונבחר לייצוג בריטניה באירוויזיון מתוך שישה שירים, על ידי הצופים בתוכנית "Happening for Lulu" בערוץ BBC1. 

ב-29 במרץ 1969 הופיעה לולו עם השיר באירוויזיון שנערך במדריד. השיר זכה בתחרות יחד עם שלושה שירים נוספים השיר "Vivo cantando" של סלומה מספרד, "De troubadour" של לני קור מהולנד ו-"Un jour, un enfant" של פרידה בוקארה מצרפת. כל אחד מהשירים זכה ב-18 נקודות. באותה תקופה לא היה חוק לגבי מצב של שוויון במקום הראשון, ולכן כל ארבעת השירים נקבעו כמנצחים על-פי החלטת המפקח מטעם איגוד השידור האירופי, קליפורד בראון. אחרי התחרות שונו חוקי התחרות כדי לפתור מצב דומה של שוויון, עם זאת שש מדינות החרימו את אירוויזיון 1970. 

לאחר הזכייה, זכה השיר להצלחה במכירות בנוסף למקור האנגלי, גם בגרסאות בגרמנית, צרפתית, ספרדית ובאיטלקית. לולו עצמה לא אהבה את השיר, אבל הוא היה הלהיט הגדול שלה עד לאותה תקופה, והגיע למקום השני במצעד של שנת 1969.

"Boom Bang-a-Bang" היה אחד מהשירים הזוכים בתחרות הזמר של האירוויזיון שהכיל הברות חסרות משמעות, בדומה ל-La, la, la של מסיאל שזכה בשנת 1968 ו-Ding-a-dong של טיץ'-אין שזכה ב-1975. גם בשנת 1984 זכה השיר Diggi-Loo Diggi-Ley של הרייס, שהיה בעל אותו מוטיב.

## קישורים חיצוניים

* 

קטגוריה:שירי אירוויזיון 1969
קטגוריה:שירי הממלכה המאוחדת באירוויזיון
קטגוריה:שירים שזכו באירוויזיון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת קולומביה גרפופון קומפני